Alanzu

Alanzu – deivė huritų mitologijoje, vėliau įtraukta į hetitų panteoną. Svarbiausias Alanzu kulto centras buvo Kizuvatna.Gwendolyn Leick (2002). A Dictionary of Ancient Near Eastern Mythology, p. 3. ISBN 9781134641024.

Alanzu drauge su Tešubu, Hebate bei Šaruma pavaizduota Jazilikajos (šventovės greta istorinės hetitų sostinės Hatušo) uoloje išraižytuose reljefuose. Vaizduojama visa dievų šeima: Tešubas (dangaus ir audrų dievas) ir Hebatė (Deivė Motina) laikyti šios deivės tėvais, o Šaruma – broliu.Piotr Taracha: Religions of Second Millennium Anatolia. Wiesbaden 2009, p. 94. Alanzu priklausė motinos Hebatės kaluti dievybių grupei. Dievybėms, priskirtoms kuriai nors kaluti grupei, būdavo aukojama drauge.Piotr Taracha: Religions of Second Millennium Anatolia. Wiesbaden 2009, S. 118 f.

Su motina Hebate sudarė deivių diadą Hebatė-Alanzu.

 Šaltiniai 

Kategorija:Hetitų dievai
Kategorija:Huritų mitologija